google/wiki40b huggingface dataset:
Greensleeves

Henrik VIII

Det er en vedvarende overbevisning at «Greensleeves» ble skrevet av Henrik VIII for hans elskerinne og framtidige dronning Anne Boleyn. Hun skal etter sigende ha avvist kongens forsøk på å forføre henne og denne avvisningen kan henvises til i sangen da forfatterens kjærlighet ble avvist: cast me off discourteously («kastet meg hensynløst av»). Imidlertid er det neppe kong Henrik som er komponisten av «Greensleeves». Den er antagelig elisabethansk i sin opprinnelse, basert på en komposisjonsstil som først var populær i Italia og ikke kjent i England før etter hans død. Henrik var imidlertid kjent for å skrive sanger og var også forut for sin tid på mange andre måter.

Alternativ tekst

Sangtekster for jul og nyttår ble assosiert med sangen så tidlig som 1686, og på 1800-tallet omfattet bortimot hver eneste bok med julesanger en del versjoner der de fleste ble avsluttet med refrenget: On Christmas Day in the morning. En av de mest populære av disse er «What Child Is This?», skrevet i 1865 av William Chatterton Dix.
En variant som har blitt benyttet i stor grad er fra filmen Vi vant Vesten (How the West Was Won, 1962) som sangen «Home in the Meadow». Teksten var skrevet av Sammy Cahn, og den ble framført av Debbie Reynolds.
«Stay Away» er tittelsangen fra filmen Stay Away, Joe (1968), framført av Elvis Presley til melodien til «Greensleeves».
Carl Zeiss

Liv

Carl Friedrich Zeiss var det femte av de tolv barna til ekteparet Johanna Antoinette Friederike (1786–1856) og Johann Gottfried August Zeiss (1785–1849). Fem av søsknene levde til de nådde voksen alder. Johanna Antoinette Friederike var datter av jurist og byfogd Johann Heinrich Schmith. Johann Gottfried August Zeiss var dreier av utdannelse og arbeidet blant annet med omdannelse av perlemor, rav og elfenben til kostbare smykker og andre verdigjenstander. I denne forbindelse traff han storhertug Karl Fredrik av Sachsen-Weimar (1783–1853) og de to innledet et vennskap som skulle vare i 40 år. Da familiens femte barn ble født var storhertugen gudfar og gutten ble døpt Carl Friedrich.
Carl Zeiss giftet seg i 1849 med den 11 år yngre Bertha Schatter. Bertha døde i 1850 under fødselen til parets første sønn, Roderich Zeiss. Carl Zeiss giftet seg for andre gang i 1853 med Ottilie Trinkler. Paret fikk tre barn: Karl Otto (1854–1925), Hedwig (1856–1935) og Sidonie (1861–1920).

Utdannelse og yrkeskarriere

Carl Zeiss gikk fra 1834 til 1838 i lære hos hoffmekaniker og dosent ved universitetet i Jena, Friedrich Körner. Fra det andre studieåret fulgte han også naturvitenskapelige forelesninger og forelesninger i matemtikk ved universitetet. Fra 1838 tok han videreutdannelse i Stuttgart, Darmstadt, Wien og Berlin. I Wien fulgte han forelesninger over mekanikk og avla eksamen med utmerkelse. Året 1845 ble han igjen innskrevet som student i Jena og fulgte der forelesninger i matematikk og kjemi.
Den 17. november 1846 startet han sin egen virksomhet. Først konstruerte, bygget og reparerte han et bredt register av kjemiske og fysikalske instrumenter og drev også med salg av slikt utstyr. I 1847 begynte han konstruksjonen av et enkelt mikroskop. Forretningen gikk godt; i 1847 ansatte han sin første lærling og flyttet senere samme år inn i et større verksted. 
Zeiss konsentrerte sin produksjon om mikroskoper og stilte store krav til kvalitet og presisjon. Mangelfulle produkter tok han selv og ødela på ambolten med en hammer. 
I 1866 innledet Carl Zeiss samarbeid med Ernst Abbe med det formål å produsere objektivlinser basert på matematiske beregninger. Abbe-linsene ble en stor suksess og i 1879 ble mikroskop nummer 3 000 solgt. I 1884 flyttet Otto Schott til Jena og etablerte sammen med Carl Zeiss, Roderich Zeiss og Ernst Abbe «Glastechnische Laboratorium Schott & Genossen», det som senere skulle bli Schott AG og søsterselskap til Carl Zeiss AG.
Universitetet i Jena utnevnte i 1880 Carl Zeiss til dr. phil. h.c..
Den grønne bande

Den grønne bande (kinesisk: 青幫, pinyin: Qīng Bāng) var en kinesisk triade (kriminell organisasjon) i Shanghai i Kina tidlig på 1900-tallet. Det var et hemmelig samfunn opprinnelig organisert av Fong Toh Tak fra Det sørlige Shaolintempelet, og som på 1900-tallet hadde fått en rekke ledende forretningsfolk blant sine medlemmer.
Den grønne bande fikk meget av sin maktbase fra kontrollen med opiumshandelen, som lenge var helt lovlig, men som gav banden finansiell styrke til å bygge seg opp og få kontroll med byens gambling og prostitusjon. Bandens samarbeider med interessenter innenfor det franske miljø i byen, i den franske konsesjon, og dens viktigste rival i forbryterverdenen var den røde bande, som holdt seg inne med britiske interesser. Den grønne bande viste seg å være den sterkere – etterhvert fikk banden kontroll over så å si all organisert kriminalitet i hele Shanghai.
Banden ble ofte bedt om å bryte opp fagforeningsmøter og streiker. Banden var også involvert i de kinesiske borgerkriger. Den var ansvarlig for den hvite terror-massaker av rundt 5 000 pro-kommunistiske streikere i Shanghai i april 1927, noe som hadde Kuomintangleder general Chiang Kai-sheks stilltiende støtte. Chiang hadde på et tidligere tidspunkt vært en aktør i banden selv. Han gav bandelederen Du Yuesheng generals rang i nasjonalisthæren etterpå.
Den grønne bande organiserte også en vesentlig del av den finansielle støtte som Chiang Kai-shek trengte. Han var kommet i et nært forhold til banden da han bodde i Shanghai fra 1915 til 1923. Den grønne bande delte sine inntekter fra opiumshandelen med Kuomintang etter at Byrået for bekjempelsen av opium var opprettet.
Salim Barakat

Liv og virke

Salim Barakat vokste opp i Qamishli i det nordlige Syria og tilbragte det meste av sine ungdomsår der. I 1970 flyttet han til Damaskus for å studere arabisk litteratur, men etteer ett år flyttet han til Beirut der han biodde til 1982. Under årene i Beirut publiserte han fem diktksamlinger, en dagbok og to bind av en selvbiografi. Han flyttet til Kypros og var der administrerende redaktør for den palestinske ukebladet Al-Karmel, under sjefredaktør Mahmoud Darwish. 
Han bosatte seg i 1999 i Sverige.
Salim Barakats verker kjennetegnes av magisk realisme. En rekke av hans verker er blitt oversatt til svensk.
Syftesok

Syftesok er en gammel norsk merkedag på 2. juli. Dagen er katolsk festdag til minne om helgenen Svithun av Winchester som døde i 862. I den katolske kalenderen var denne datoen også Maria besøkelsesdag.
Navnet syftesok betyr «Svithuns-vake», det vil si «våkenatt for Svithun». Ordet er også blitt delvis forklart med verbet «syfte» som betyr «rense». På denne dagen kunne en ha skikker som skulle bidra til å rense åkeren for ugress, kjent for eksempel fra Telemark.
Navnet på dagen har hatt mange lokale former, som for eksempel «siktansuku» i Skjåk, «sviptumsok» i Setesdal, «siktemessedagen» i Ullensaker, «seksvukuda'n» i Snåsa, «seksok» i Nordmøre og Solør, «siktesok» i Romsdal, «siksok» i Namdal og «settersok» på Helgeland.
Mange ulike symbol har vært brukt på primstaven for å markere syftesok. Merket kunne være et tre, en kvist eller en ugressplante. En ljå kunne bli brukt for å markere at slåttonna begynner da. Siden dagen også var Maria besøkelsesdag, kunne en krone bli brukt, for å markere at jomfru Maria var himmeldronningen. I området rundt Stavanger domkirke var merket ofte en bispestav, siden domkirken var viet sankt Svithun.
På syftesok skulle en gjerne spise fløyelsgrøt. Våkenatten for sankt Svithun ble i tidligere tider gjerne feiret med bålbrenning. Slik været var på syftesok skulle det bli til olsok: «Syftesok setter skyen i lag, det varer fram til olsokdag».
Maria besøkelsesdag og syftesok var helligdag fram til festdagsreduksjonen i 1770.
Bijago

Fonologi

Kajako-dialekten av bijago er én av få varieteter verden over som har en lingvolabial konsonant, dvs. en konsonant som uttales med tunga mot overleppa.
Oliver Riedel

Musikalsk karriere

Som 19-åring i 1990 begynte Riedel å spille i et band som besto både folkemusikk og punkrock kalt «The Inchtabokatables». I 1994 vant han sammen Till Lindemann, Richard Z. Kruspe, og Christoph «Doom» Schneider en musikktevling i Berlin som førte til at de fikk spille inn en profesjonell demo med fire spor. Paul H. Landers og Christian «Flake» Lorenz ble senere med i et band som ble kalt for Rammstein.
De seks utga sitt første album, Herzeleid, i september 1995. Deres andre album, Sehnsucht, kom i 1997, og solgte senere  til platina. I april 2001 ble albumet Mutter utgitt, fulgt av en Europa-turné som ble avsluttet i juli 2002. Deretter tok gruppen en pause for å gruble på fortsettelsen.
I 2003 begynte Rammstein arbeidet med sitt fjerde album som viste seg å bli et vendepunkt. I september 2004 ble det utgitt med tittelen Reise, Reise. Året etter kom albumet Rosenrot, og det siste albumet, Liebe ist für alle da, ble utgitt i oktober 2009.
Shukra

Shukra (शुक्र,சுக்ரன், ಶುಕ್ರ, IAST Śukra), sanskrit for «klar, ren» eller «glans, klarhet», er navnet på sønnen til Bhrigu, veileder for Daityas og guru av Asuras, identifisert med planeten Venus og en av Navagrahaene (med adressering शुक्राचार्य Shukracharya). Han presiderer over Shukravar (devanagari: शुक्रवार) eller fredag​​. Han er beskrevet blant annet som ridende på en kamel, hest eller krokodille. Han holder en stav, perler og en lotus og noen ganger en pil og bue.
House of Wax (1953)

Handling

Professor Henry Jarrod (Vincent Price) er en dedikert voksskulptør for sitt voksmuseum i New York i 1910. Da hans finansielle partner Matthew Burke (Roy Roberts) krever mer sensasjonelle utstillinger for å heve profitten, nekter Jarrod. Burke setter dermed fyr på museet for å kreve inn forsikringspengene, og etterlater seg Jarrod i flammehavet for å dø. Mirakuløst nok overlever Jarrod (selv om hans hender og føtter blir så ødelagt at de er ubrukelige etterpå), og han bygger et nytt voksmuseum sammen med den truende døvstumme skulptøren Igor (Charles Bronson).
Museets populære «skrekkammer» viser fram både berømte kriminelle og nyere kriminelle, som for eksempel morderen til Jarrods tidligere kollega, en vanskapt drapsmann som er dekket av en frakk. Burkes forlovede, Cathy Gray (Carolyn Jones), blir også angrepet. Da Cathys venn, Sue Allen (Phyllis Kirk), besøker museet, oppdager hun imidlertid noe som fører til den forferdelige sannheten bak voksmuseet; museet er fullt av myrdede personer dekket med voks.

3-D

Stereoskopisk 3-D var en alternativ teknologi (som Cinemascope og Cinerama) brukt av en del filmstudio på 1950-tallet for å kunne konkurrere mot den nye TV-en. Like over 50 titler ble lansert som 3-D-film i løpet av de 2,5 årene teknikken var i bruk. Blant 3-D-scenene som er vist i filmen er brannen ved museet, en mann som slo paddleballer og can-can-dansere. Ironisk nok var regissøren De Toth blind på det ene øyet, og dermed ikke i stand til å oppleve 3-D-effektene.
Desertaclopus

Utseende

Små (5-8 millimeter), litt spinkle, blanke, brunlige skarabider. Undersiden er tett kledt med lange hår, oversiden nesten naken. Hodet har en fremstikkende overleppe (labrum), mandiblene stikker også fram på sidene av denne. Pronotum har rundede sider. Beina er lange, tynne og piggete. Antennene er korte og 9-leddete med en tre-leddet klubbe. Dekkvingene er ganske tett punkterte.

Levevis

Larvene og leveviset til disse billene er ukjente, men de holder til i tørre områder. De fleste kjente eksemplarene er hanner, kanskje fordi hunnene ikke kan fly og tilbringer mesteparten av livet under jorden. Hannene kommer av og til til lys om natten.

Utbredelse

Slekten er utbredt i Chile og Argentina, helst i moderat høytliggende områder på begge sider av Andesfjellene.
Troms Kraft

Kraft & Kultur-saken

22. november 2011 offentliggjorde Troms Kraft at det var blitt oppdaget avvik i regnskapet til datterselskapet Kraft & Kultur i Sverige på mellom 1,2 og 1,8 milliarder svenske kroner. Saken etterforskes av Ekobrottsmyndigheten (svensk Økokrim) og tidligere leder i Kraft & Kultur ble varetektsfengslet. I mai 2012 konkluderte en revisorrapport med at selskapets inntekter var blåst opp med ca. 1,5 milliarder kroner ved hjelp av regnskapsmanipulasjon.
I september 2013 ble det ble det lagt fram en granskningsrapport som det hadde tatt to år å utarbeide som konkluderte med at tapet kunne vært unngått
Nat Reeves

Samarbeid med bandledere

Reeves har arbeidet med en rekke bandledere som Jackie McLean (altsaksofon) Kenny Garrett (alt- og sopransaksofon), Pharoah Sanders (tenorsaksofon), René McLean (alt- og tenorsaksofon og fløyte), Sonny Stitt (piano), Harold Mabern (piano), Steve Davis (trombone), Eric Alexander (tenorsaksofon), David Hazeltine (piano), Mike Clark (trommer), Houston Person (tenorsaksofon), Larry Willis (piano), Mark Templeton (piano), Pat Metheny (gitar), Mike LeDonne (piano), John Scofield (gitar), Jack Wilson (piano), Curtis Fuller (trombone), Eddie Henderson (trumpet), Joe Farnsworth (trommer), Randy Johnston (gitar), Javon Jackson (tenorsaksofon), og Benny Green (piano).
Beleiringen av Xàtiva i 1707

Beleiringen av Xàtiva i kongedømmet Valencia (kongedømmet Aragon) fant sted fra 8. mai til 6. juni 1707 under den spanske arvefølgekrigen. Soldatene til Filip av Bourbon, den framtidige Filip V av Spania, seiret. 
Mot slutten av beleiringen, for å sette et eksempel, ble alle som hadde deltatt i forsvaret av byen avrettet og de fleste innbyggerne ble deporterte. Byen ble satt i brann og omdøpt «San Felipe». Som en referanse til denne tragiske hendelsen i historien, blir folket i Xàtiva kalte «Socarrat» («brent»).
Tennman Records

Tenmann Records er et amerikansk plateselskap, det ble grunnlagt av Justin Timberlake og Interscope Records.
Thompsonøya

Thompson-øya (koordinater: 53º56’S og 5º30’Ø) er en fantomøy i Sørishavet mellom Sør-Amerika, Sør-Afrika og Antarktis, som ligger ca. 70 km nordøst for Bouvetøya. En fantomøy er en øy som var tegnet inn i kart, men som senere har vist seg å ikke eksistere.

Historie

Thompsonøya ble oppdaget av den engelske kapteinen George Norris, og hans mannskap på «Sprightly» den 13. desember 1825. Dette etter å ha gjenoppdaget Bouvetøya, som de da gav navnet Liverpool Island. Ved siden av Thompsonøya skal Norris også ha observert noen klipper han kalte for «The Chimnies» eller Skorsteinspipene. Enten Thompsonøya eller Bouvetøya skal ha blitt landgått og gjort krav på av den engelske Kong Georg den IVs navn av Norris og hans mannskap, men hvilken av øyene er det tvil om. Kaptein Joseph J. Fuller skal i 1893 gjennoppdaget øya på sitt selfangstskip «Francis Allen», som han også kalte Circumcision.

Senere tvilsomhet rundt øyas eksistens

I senere tid har observasjonene til Norris angående Thompsonøya vært kritisert og flere mener at han har blitt narret av et isfjell. Han skal også ha vært unøyaktig og hatt en tendens til å blande nautiske mil og legion. Den tyske «Valdivia»- ekspedisjonen ble i 1898 sendt fra Hamburg til Sydishavet for å finne ut hvorvidt Thompsonøya og øyene rundt eksisterte. Øyene ble ikke observert, og «Valdivia» sine dybdemålinger i området hvor Thompsonøya skulle ha befunnet seg var på 1849 meter og 2321 meter. Den andre «Norvegia»- ekspedisjonen gjorde også et forsøk på å finne Thompsonøya i 1928. Men som «Valdivia»-ekspedisjonen 30 år før dem, var ingen observasjoner gjort. Det siste forsøket på å søke etter øya ble gjort under den engelske «Discovery»-ekspedisjonen i 1930. Følgene av ekspedisjonen var at Thompsonøya ble fjernet fra britiske kart i 1931.

Beskrivelse

Thompsonøya skal ha blitt beskrevet av kaptein Norris som en liten og lavtliggende øy, og skal så vidt ha vært synlig. Norris beskriver også øya som vulkansk som følger av at den bestod av bare slagg med årer av lava som så ut som sort glass.
Det globale miljøfondet

Retningslinjer for støtte

Støtte blir gitt til prosjekter og aktiviteter i utviklingsland og land med overgangsøkonomier. De østeuropeiske landene som ble medlemmer av EU ga avkall på retten til å motta midler fra GEF. Forut for hver fireårlige budsjettperiode får hvert land en ramme for sin andel av en stor andel av tildelingene og må selv prioritere innenfor denne ("STAR allocation"). GEF skal bare støtte de omforente ekstrakostnadene («incremental costs»)ved prosjektet som må til for å oppnå globale miljøfordeler "Global benefits". Omfattende veiledning for søkere finnes på GEFs nettsted.
Anders Madsen

Barn

Anders Madsen hadde seks barn med Karen Olufsdatter, hvorav tre sønner og en datter vokste opp. Barna antok familienavnet Tonsberg (også de Tonsberg). Enkelte medlemmer av slekten fikk høye embetsstillinger som medførte såkalt «rangadel».
1) Oluf Andersen Tonsberg (1636 Tønsberg-Cha. 1669) ble sekretær i Danske Kanselli i 1665 og viselagmann i Skien i 1667. Ugift, i motsetning til de tre resterende barna.
2) Mathias de Tonsberg eller Matthias (Mats) Andersen de Tonsberg til Ulveland på Eger (+ 1705), «Rigens Skriver», kanselliråd og amtmann over Buskeruds amt, stiftamtmann i Kr.sand., siden i Bergen, etatsråd. Gift den 10. juli 1671 med Anne Cathrine Mechlenburg (1649-1745), dtr. av kgl. kommissær Wilhelm M. og Isabella de Brier. 
3) Stig Andersen Tonsberg (1646 Tønsberg-90), handelsmann i Skien. Gift i 1675 med Anna eller, som dikteren Paus kaller henne, Anne Clausdatter (1659 Skien-1713 Borgestad); gift 2. gang i 1692 med generalmajor Johan Arnold (+ 1709) i dennes 4. ekteskap. 
4) Kirsten Andersdatter Tonsberg (+ 28. juni 1701, 64 år gl.). Gift med Niels Toller den yngre, assessor i overhoffretten, viselagmann i Tønsberg: se Toller (slekt). - Fra disse 3 barna nedstammer mange slekter og/eller slektsgrener i både Norge, Danmark og Tyskland.
Gabriel-Marie Garrone

Utdannelse

Gabriel-Marie Garrone fikk sin høyere utdannelse ved Det pavelige universitet Gregoriana og Det pavelige franske seminar i Roma.

Prest

I 1925 ble han presteviet. Frem til 1939 hadde han akademiske og pastorale stillinger i Chambéry erkebispedømme.
Han var kaptein i reserven i 97e RIA og ble mobilisert i 1939 ved utbruddet av andre verdenskrig. Han ble tatt til fange av de invaderende tyskere og satt i  tysk krigsfangenskap. Etter løslatelsen ved krigens slutt ble han rektor ved presteseminaret i Chambéry, en stilling han hadde til 1947.

Biskop

Pave Pius XII utnevnte ham i 1947 til titularerkebiskop av Lemno, og koadjutor-biskop med etterfølgelsesrett i Toulouse erkebispedømme. Den 24. juni 1947 ble han bispeviet av koadjutorerkebiskop Emile Maurice Guerry av Cambrai; medkonsekratorene var biskop Frédéric Duc av bispedømmet Saint-Jean-de-Maurienne og hjelpebiskop  Alfred Ancel av Lyon. Han ble erkebiskop av Toulouse i 1956.

Den romerske kurie

Etter å ha deltatt på Andre Vatikankonsil (1962–1965) ble han i 1968 pro-prefekt for Kongregasjonen for seminarer og universiteter. Fra denne posten hadde han innflytelse på det postkonsiliære reformarbeidet angjeldende prestekandidatenes studieordninger.
Kardinal: Pave Paul VI kreerte ham ved konsistoriet juni 1967 til kardinalprest, med Santa Sabina som titularkirke. Han ble prefekt for kongregasjonen, som samtidig skiftet navn til Kongregasjonen for katolsk utdannelse. 
Garrone deltok på konklavet august 1978 og konklavet oktober 1978, som valgte henholdsvis Johannes Paul I og Johannes Paul II. Han mistet sin stemmerett ved pavevalg i 1981. 
I mai 1982 ble han president for Det pavelige råd for kulturen, en stilling han satt i til 1988. 
Han døde 15. januar 1994 i Roma, og ble først gravlagt på kirkegården Campo Verano, inntil hans gravmonument i den franske nasjonalkirken San Luigi dei Francesi sto ferdig.
Bäsksjöfunnet

Bäsksjöfunnet (svensk: Bäsksjöfyndet) er et samisk depotfunn som ble gjort i 1931 på den vestre siden av Bäsksjön i Vilhelmina kommune, 25 kilometer nordøst for administrasjonssenteret Vilhelmina.
Depotfunnet omfattet bein, reinhorn og en rekke mindre metallgjenstander (spenner, hengekors, fragmenter av tinn- og bronseblekk), glassperler og tre sølvmynter. Myntene kom fra henholdsvis Sverige, Danmark og Tyskland og var preget på 1100- og 1200-tallet. På stedet skal det ha vært spor etter ild og i nærheten skal det ha stått en sejtelignende stein (sieidi).
Saxhorn

Saxhorn er en musikkinstrumentfamilie blant messinginstrumentene. Det er oppkalt etter Adolphe Sax, som ga det dagens form. Han gjorde krav på status som oppfinner av instrumentet, men dette ble debatert heftig blant hans samtidige instrumentmakere.Saxhornene ble utviklet i 1830-årene, og patentert i Paris i 1845. I 1850-årene eksperimenterte Sax videre, og det skal ha blitt laget saxhorn i over ti forskjellige størrelser. En tid brukte amerikanske militærkorps såkalte over-skuldra-saxhorn som hadde klokkestykke som pekte bakover, slik at de militære som marsjerte lenger bak skulle høre musikken godt.
Saxhornet har konisk boring, videre enn valthorn men ikke så vid som tuba eller eufonium. De små saxhornene har 3 ventiler, mens de større har 3-5. I dag er kun althornet og baryton, eller tenorhorn, vanlig. Det hersker uenighet om hvorvidt flygelhorn kan regnes til saxhornene eller ikke.

Saxhornfamilien

Det ble opprinnelig laget saxhorn i 7 størrelser, stemt i vekselvis Ess og B, som saksofonene.
Rally Finland

Rally Finland er Finlands største rally og er blitt arrangert siden 1951 og inngår i Rally-VM (WRC). Konkurransen ble 1954-1994 kalt for Tusen sjøers rally, noe som kommer fra Finlands kallenavn, de tusen sjöars land. Dette rally er kjent for sine raske strekninger og de lange hopp som bilene gjør. Spesialstrekningen «Ouninpohja» er kjent og blitt en legende i rallykretser. Den har flere ganger blitt kåret til den vanskeligste spesialstrekning i noe rally.
Stovner Senter

Stovner Senter er et kjøpesenter i Oslo. Det ble oppført 11. desember 1975. Senteret er plassert i bydel Stovner, mot nordvest i Groruddalen, ved grensen til Nittedal og Skedsmo kommuner. 
Senteret var ved åpningen Norges største kjøpesenter, og er fortsatt Groruddalens største kjøpesenter. I etasjene over senteret er det en rekke leiligheter. Det er per 2015 87 butikker knyttet til senteret. Blant andre tilbud er Deichmanske bibliotek og kontor for bank, helsetjenester og eiendomsmegling, samt 8 serveringssteder. 
Senteret er plassert over Stovner stasjon, som er nest siste stasjon på Grorudbanen. Det gikk tidligere en gangbro over Fossumveien fra senteret til Stovner politistasjon og en rekke boligblokker og rekkehus i området på vestsiden av politistasjonen. Området er nå oppusset, og det ble etablert et kryss som går mot den nye senterfasaden, fra det Stovner Politistasjon.
Senteret har i 2016 fullført en ombygging som innebar en utvidelse av senteret. Her har man fått på plass en ny fasade, samt. restauranter, som vil holde åpent også utenfor senterets åpningstider. Senteret ble innvendig oppusset, og ser idag bedre rustet ut. Oppgraderingen har brakt store kjeder til senteret, deriblant finner man Clas Ohlson og Enklere liv på senteret.
Allround-VM på skøyter 1890, menn

Allround-VM på skøyter 1890, menn ble arrangert på Museumplein i Amsterdam, Nederland 3. og 4. januar 1890.

Det var tilsammen 15 deltakere fra de fem nasjonene Nederland, Det russiske keiserdømmet, Storbritannia, Tyskland og Norge.
Dette var det andre skøyteverdensmesterskap i historien, men det har ikke offisiell status.

Løperne gikk distansene 1/2 mile (805 m) – 1 mile (1,609 m) – 2 miles (3,219 m) – 5 miles (8,047 m).
Reglene var slik at en løper måtte vinne tre distanser for å bli kåret til vinner. Da ingen løper vant tre distanser, ble det ikke kåret en verdensmester.

De beste løperne var Adolf Norseng fra Norge og Klaas Pander fra Nederland.
Republikken Kongo under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)